###  Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. január 25-i ülésének*

jegyzőkönyvéből

**17/2016. (I.25.) sz. GVB határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság egyetért azzal, hogy a Bartók Béla körút – Bolyai János utca csomópontjánál, a Bolyai utca - előterjesztésben említett - rövid szakaszán, a kereszteződés és a kiépített parkoló közötti szakaszon „Megállni tilos” jelzőtábla kerüljön kihelyezésre.
2. A Bizottság egyetért azzal, hogy a Szófia utcában a Maros utca csomópontjánál kerüljenek elhelyezésre „Gyalogosok” veszélyt jelző táblák.
3. A Bizottság egyetért azzal, hogy az Oroszlán utcában a „fekvőrendőr” elhelyezése helyett „Gyermekek” veszélyt jelző táblák kerüljenek kihelyezésre a játszótér környékén a járművezetők figyelmének felhívása érdekében.
4. A Bizottság egyetért azzal, hogy a Bem József utcában az egykori autóbusz-fordulónál a gyalogátkelőhely után 15 méter hosszon megállási tilalom kerüljön bevezetésre, valamint az egykori autóbusz-fordulóban, a járdán Várakozóhely kerüljön kijelölésre.
5. A Bizottság egyetért azzal, hogy a Muskátli utca szervizút szakaszán ne kerüljön bevezetésre behajtási korlátozás.
6. A Bizottság egyetért azzal, hogy a város rendezési tervébe kerüljön olyan szabályozás bevezetésre, amely a családi lakóházas beépítési területeken a beépítések, felújítások során a rendeltetési egységek száma maximalizálva legyen, és vegye figyelembe az adott útszakasz, területrész adottságait (pl. közterületi parkolók, forgalmi rend, forgalomnagyság).
7. A Bizottság egyetért azzal, hogy forgalomszámlálási adatok hiányában, a kétirányú kerékpáros közlekedés megszüntetése mellett, az egyirányúsításra vonatkozó konkrét forgalmi rend felülvizsgálat nélkül kizárólag a közterületi várakozás érdekében a Hadnagy utcában ne kerüljön bevezetésre az egyirányúsítás.
8. A Bizottság egyetért azzal, hogy a Március 15. tér „SZTK” mögötti parkolóban, a belső parkolók biztonságos megközelítése és elhagyása érdekében megállási tilalom kerüljön bevezetésre a kifelé tartó irány részére.
9. A Bizottság egyetért azzal, hogy forgalomszámlálási adatok hiányában, a kétirányú kerékpáros közlekedés megszüntetése mellett, az egyirányúsításra vonatkozó konkrét forgalmi rend felülvizsgálat nélkül kizárólag a közterületi várakozás érdekében a Wälder Alajos és a Jurisich Miklós utcákban ne kerüljön bevezetésre az egyirányúsítás. A forgalom biztonsága érdekében a Wälder Alajos utca – Négyesi utca csomópontjában forgalmi tükör kerüljön elhelyezésre.
10. A Bizottság egyetért azzal, hogy a Kenderesi utcában a parkoló öböllel szemközti oldalon a megállási korlátozás feloldásra kerüljön.
11. A Bizottság egyetért azzal, hogy a városkörnyéki Orvosi Ügyelet részére a Szelestey L. u. 8. sz. ingatlan előtt két darab parkolóhely kerüljön kijelölésre.
12. A Bizottság egyetért azzal, hogy a Kálvária u. 3. sz. ingatlan előtt lévő „Megállni tilos” jelzőtábla áthelyezésre kerüljön a Kálvária u. 1. sz. ingatlan K-i telekhatárához.
13. A Bizottság egyetért azzal, hogy a Felsőőr utca Sorok utcai végén a megállási tilalom hossza 30 m-ről 15 m-re csökkenjen.

**Felelős:** Lendvai Ferenc, a bizottság elnöke

 (A végrehajtás előkészítéséért:

 Kuslits Tibor, városi főépítész

 Lakézi Gábor, a Városüzemeltetési Osztály vezetője)

**Határidő:** 1-4. pont esetén: 2016. április 30.

 5. és 7. pont esetén: azonnal

 6. pont esetén: 2016. májusi GVB ülés

 8-13. pont esetén: 2016. április 30.

Lendvai Ferenc sk.

 a bizottság elnöke

Kivonat hiteléül:

 Keringer Klaudia

 jegyzőkönyvvezető